திறமைசாலிகளைப் பயன்படுத்துவதில் லியூ பாங் தேர்ச்சி பெற்றவர். எனவே நெருக்கடியான நிலையில் அவரால் ஆபத்தான நிலைமையை பாதுகாப்பான நிலைமையாக மாற்ற முடியும். லியூ பாங் ஹான்துங்கை அடைந்த போது, துவக்கத்தில் படைவீரர்கள் சிலர் தப்பி ஓடினர். ஹான் சின் எனும் ஒரு சிறிய அதிகாரியும் தப்பி ஓடினார். சியோ ஹோ அது பற்றி அறிந்ததும் அவரை விரட்டிச் சென்று பிடித்தார். அதையடுத்து அவர் இந்த சிறிய அதிகாரியை லியூ பாங்கிடம் பரிந்துரை செய்தார். அப்போது ஹான்சின் பலருக்கு தெரியாத ஒரு சிறிய அதிகாரி தான். ஆனால் சியோ ஹோவின் யோசனையைக் கேட்டு, ஹான்சின்னை பெரிய தளபதியாக லியூ பாங் நியமித்தார். பின்னர் ச்சின் வம்ச ஆட்சியைத் தூக்கியெறிந்த போரில் ஹான்சின் பெரும் பங்காற்றினார்.